A torre d'o campanal ye graniza y se puet veyer dende bells kilometros en a redolada. Por estar uno d'os eixemplos de torre mas politas d'a zona, en a epoca d'a suya construcción estió una referencia, y mesmo a torre d'a ilesia de Ponzano, feita por os mesmos canters, se fació mirando-se en la d'a ilesia de l'Asumpción de Castillón como referencia. Chunto a o suyo segundo cuerpo mos podemos trobar quatre garitons, cadagún orientato enta un d'os quatre puntos cardinals, que se construyoron ta fer-se servir como esconchuradors contra as tronadas. Quan s'escochuraba, se feban badallar amás as campanas d'o campanal.